
A.  Mukaddimah 


iMuhammad  bin  Abdullah  (Arab: 
of,  Transliterasi:  Muhammad ; diucapkan  [mufiammsed];  (ca.  570/571 
Mekkah[8  - [ ]/[  Juni,  632  Medina),  adalah  pembawa  ajaran  Islam,  dan 

diyakini  oleh  umat  Muslim  sebagai  nabi  dan  (Rasul)  yang  terakhir.  Menurut  sirah 
(biografi)  yang  tercatat  tentang  Muhammad,  ia  disebutkan  lahir  sekitar  20  April  570/ 
571,  di  Mekkah  ( Makkah ) dan  wafat  pada  8 Juni  632  di  Madinah  pada  usia  63  tahun. 
Kedua  kota  tersebut  terletak  di  daerah  Hejaz  (Arab  Saudi  saat  ini).  Beliau  haram 
digambarkan  dalam  bentuk  patung  ataupun  gambar  ilustrasi. 


Michael  H.  Hart  dalam  bukunya  The  100  menilai  Muhammad  sebagai  tokoh  paling 
berpengaruh  sepanjang  sejarah  manusia.  Menurut  Hart,  Muhammad  adalah  satu- 
satunya  orang  yang  berhasil  meraih  keberhasilan  luar  biasa  baik  dalam  hal  spiritual 
maupun  kemasyarakatan.  Hart  mencatat  bahwa  Muhammad  mampu  mengelola 
bangsa  yang  awalnya  egoistis,  barbar,  terbelakang  dan  terpecah  belah  oleh 
sentimen  kesukuan,  menjadi  bangsa  yang  maju  dalam  bidang  ekonomi,  kebudayaan 
dan  kemiliteran  dan  bahkan  sanggup  mengalahkan  pasukan  Romawi  yang  saat  itu 
merupakan  kekuatan  militer  terdepan  di  dunia 


B.  Kisah  Nabi  Muhammad  SAW. 


1.  Lahirnya  Nabi  Muhammad 

Pada  waktu  umat  manusia  dalam  kegelapan  dan  suasana  jahiliyyah,  lahirlah 
seorang  bayi  pada  12  Rabiul  Awal  tahun  Gajah  di  Makkah.  Bayi  yang 
dilahirkan  bakal  membawa  perubahan  besar  bagi  sejarah  peradaban 
manusia.  Bapa  bayi  tersebut  bernama  Abdullah  bin  Abdul  Mutallib  yang  telah 
wafat  sebelum  baginda  dilahirkan  yaitu  sewaktu  baginda  7 bulan  dalam 


kandungan  ibu.  Ibunya  bernama  Aminah  binti  Wahab.  Kehadiran  bayi  itu 
disambut  dengan  penuh  kasih  sayang  dan  dibawa  ke  ka’abah,  kemudian 
diberikan  nama  Muhammad,  nama  yang  belum  pernah  wujud  sebelumnya. 
Selepas  itu  Muhammad  disusukan  selama  beberapa  hari  oleh  Thuwaiba, 
budak  suruhan  Abu  Lahab  sementara  menunggu  kedatangan  wanita  dari 
Banu  Sa’ad.  Adat  menyusukan  bayi  sudah  menjadi  kebiasaan  bagi 
bangsawan-bangsawan  Arab  di  Makkah.  Akhir  tiba  juga  wanita  dari  Banu 
Sa’ad  yang  bernama  Halimah  bin  Abi-Dhuaib  yang  pada  mulanya  tidak  mahu 
menerima  baginda  kerana  Muhammad  seorang  anak  yatim.  Namun  begitu, 
Halimah  membawa  pulang  juga  Muhammad  ke  pedalaman  dengan  harapan 
Tuhan  akan  memberkati  keluarganya.  Sejak  diambilnya  Muhammad  sebagai 
anak  susuan,  kambing  ternakan  dan  susu  kambing-kambing  tersebut 
semakin  bertambah.  Baginda  telah  tinggal  selama  2 tahun  di  Sahara  dan 
sesudah  itu  Halimah  membawa  baginda  kembali  kepada  Aminah  dan 
membawa  pulang  semula  ke  pedalaman. 

2.  Kisah  Dua  Malaikat  dan  Pembedahan  Dada  Muhammad 

Pada  usia  dua  tahun,  baginda  didatangi  oleh  dua  orang  malaikat  yang  muncul 
sebagai  lelaki  yang  berpakaian  putih.  Mereka  bertanggungjawab  untuk 
membedah  Muhammad.  Pada  ketika  itu,  Halimah  dan  suaminya  tidak 
menyedari  akan  kejadian  tersebut.  Hanya  anak  mereka  yang  sebaya 
menyaksikan  kedatangan  kedua  malaikat  tersebut  lalu  mengkhabarkan 
kepada  Halimah.  Halimah  lantas  memeriksa  keadaan  Muhammad,  namun 
tiada  kesan  yang  aneh  ditemui. 

Muhammad  tinggal  di  pedalaman  bersama  keluarga  Halimah  selama  lima 
tahun.  Selama  itu  baginda  mendapat  kasih  sayang,  kebebasan  jiwa  dan 
penjagaan  yang  baik  daripada  Halimah  dan  keluarganya.  Selepas  itu  baginda 
dibawa  pulang  kepada  datuknya  Abdul  Mutallib  di  Makkah. 

Datuk  baginda,  Abdul  Mutallib  amat  menyayangi  baginda.  Ketika  Aminah 
membawa  anaknya  itu  ke  Madinah  untuk  bertemu  dengan  saudara-maranya, 
mereka  ditemani  oleh  Umm  Aman,  budak  suruhan  perempuan  yang 
ditinggalkan  oleh  bapa  baginda.  Baginda  ditunjukkan  tempat  wafatnya 
Abdullah  serta  tempat  dia  dikuburkan. 

Sesudah  sebulan  mereka  berada  di  Madinah,  Aminah  pun  bersiap  sedia  untuk 
pulang  semula  ke  Makkah.  Dia  dan  rombongannya  kembali  ke  Makkah 
menaiki  dua  ekor  unta  yang  memang  dibawa  dari  Makkah  semasa  mereka 
datang  dahulu.  Namun  begitu,  ketika  mereka  sampai  di  Abwa,  ibunya  pula 
jatuh  sakit  dan  akhirnya  meninggal  dunia  lalu  dikuburkan  di  situ  juga. 
Muhammad  dibawa  pulang  ke  Makkah  oleh  Umm  Aman  dengan  perasaan 
yang  sangat  sedih.  Maka  jadilah  Muhammad  sebagai  seorang  anak  yatim 
piatu.  Tinggallah  baginda  dengan  datuk  yang  dicintainya  dan  bapa-bapa 
saudaranya. 

“Bukankah  Dia  mendapatimu  sebagai  seorang  yatim,  lalu  Dia  melindungimu. 


Dan  Dia  mendapatimu  sebagai  seorang  yang  bingung  lalu  Dia  memberikan 
petunjuk”  (Surah  Ad-Dhuha,  93:  6-7) 

3.  Abdul  Mutallib  Wafat 

Kegembiraannya  bersama  datuk  baginda  tidak  bertahan  lama.  Ketika  baginda 
berusia  lapan  tahun,  datuk  baginda  pula  meninggal  dunia.  Kematian  Abdul 
Mutallib  menjadi  satu  kehilangan  besar  buat  Bani  Hashim.  Dia  mempunyai 
keteguhan  hati,  berwibawa,  pandangan  yang  bernas,  terhormat  dan 
berpengaruh  dikalangan  orang  Arab.  Dia  selalu  menyediakan  makanan  dan 
minuman  kepada  para  tetamu  yang  berziarah  dan  membantu  penduduk 
Makkah  yang  dalam  kesusahan. 

4.  Muhammad  diasuh  oleh  Abu  Talib 

Selepas  kewafatan  datuk  baginda,  Abu  Talib  mengambil  alih  tugas  bapanya 
untuk  menjaga  anak  saudaranya  Muhammad.  Walaupun  Abu  Talib  kurang 
mampu  berbanding  saudaranya  yang  lain,  namun  dia  mempunyai  perasaan 
yang  paling  halus  dan  terhormat  di  kalangan  orang-orang  Quraisy.Abu  Talib 
menyayangi  Muhammad  seperti  dia  menyayangi  anak-anaknya  sendiri.  Dia 
juga  tertarik  dengan  budi  pekerti  Muhammad  yang  mulia. 

Pada  suatu  hari,  ketika  mereka  berkunjung  ke  Syam  untuk  berdagang 
sewaktu  Muhammad  berusia  12  tahun,  mereka  bertemu  dengan  seorang 
rahib  Kristian  yang  telah  dapat  melihat  tanda-tanda  kenabian  pada  baginda. 
Lalu  rahib  tersebut  menasihati  Abu  Talib  supaya  tidak  pergi  jauh  ke  daerah 
Syam  kerana  dikhuatiri  orang-orang  Yahudi  akan  menyakiti  baginda  sekiranya 
diketahui  tanda-tanda  tersebut.  Abu  Talib  mengikut  nasihat  rahib  tersebut  dan 
dia  tidaak  banyak  membawa  harta  dari  perjalanan  tersebut.  Dia  pulang  segera 
ke  Makkah  dan  mengasuh  anak-anaknya  yang  ramai.  Muhammad  juga  telah 
menjadi  sebahagian  dari  keluarganya.  Baginda  mengikut  mereka  ke  pekan- 
pekan  yang  berdekatan  dan  mendengar  sajak-sajak  oleh  penyair-penyair 
terkenal  dan  pidato-pidato  oleh  penduduk  Yahudi  yang  anti  Arab. 

Baginda  juga  diberi  tugas  sebagai  pengembala  kambing.  Baginda 
mengembala  kambing  keluarganya  dan  kambing  penduduk  Makkah.  Baginda 
selalu  berfikir  dan  merenung  tentang  kejadian  alam  semasa  menjalankan 
tugasnya.  Oleh  sebab  itu  baginda  jauh  dari  segala  pemikiran  manusia  nafsu 
manusia  duniawi.  Baginda  terhindar  daripada  perbuatan  yang  sia-sia,  sesuai 
dengan  gelaran  yang  diberikan  iaitu  “Al-Amin”. 

Selepas  baginda  mula  meningkat  dewasa,  baginda  disuruh  oleh  bapa 
saudaranya  untuk  membawa  barang  dagangan  Khadijah  binti  Khuwailid, 
seorang  peniaga  yang  kaya  dan  dihormati.  Baginda  melaksanakan  tugasnya 
dengan  penuh  ikhlas  dan  jujur.  Khadijah  amat  tertarik  dengan  perwatakan 
mulia  baginda  dan  keupayaan  baginda  sebagai  seorang  pedagang.  Lalu  dia 
meluahkan  rasa  hatinya  untuk  berkahwin  dengan  Muhammad  yang  berusia  25 
tahun  ketika  itu.  Wanita  bangsawan  yang  berusia  40  tahun  itu  sangat  gembira 


apabila  Muhammad  menerima  lamarannya  lalu  berlangsunglah  perkahwinan 
mereka  berdua.  Bermulalah  lembaran  baru  dalam  hidup  Muhammad  dan 
Khadijah  sebagai  suami  isteri. 

5.  Turunnya  Wahyu  Pertama 

Pada  usia  40  tahun,  Muhammad  telah  menerima  wahyu  yang  pertama  dan 
diangkat  sebagai  nabi  sekelian  alam.  Ketika  itu,  baginda  berada  di  Gua  Hira’ 
dan  sentiasa  merenung  dalam  kesunyian,  memikirkan  nasib  umat  manusia 
pada  zaman  itu.  Maka  datanglah  Malaikat  Jibril  menyapa  dan  menyuruhnya 
membaca  ayat  quran  yang  pertama  diturunkan  kepada  Muhammad. 

“Bacalah  dengan  nama  Tuhanmu  Yang  menciptakan”  (AI-’Alaq,  96:  1) 

Rasulullah  pulang  dengan  penuh  rasa  gementar  lalu  diselimuti  oleh  Khadijah 
yang  cuba  menenangkan  baginda.  Apabila  semangat  baginda  mulai  pulih, 
diceritakan  kepada  Khadijah  tentang  kejadian  yang  telah  berlaku. 

Kemudian  baginda  mula  berdakwah  secara  sembunyi-sembunyi  bermula 
dengan  kaum  kerabatnya  untuk  mengelakkan  kecaman  yang  hebat  daripada 
penduduk  Makkah  yang  menyembah  berhala.  Khadijah  isterinya  adalah  wanita 
pertama  yang  mempercayai  kenabian  baginda.  Manakala  Ali  bin  Abi  Talib 
adalah  lelaki  pertama  yang  beriman  dengan  ajaran  baginda. Dakwah  yang 
sedemikian  berlangsung  selama  tiga  tahun  di  kalangan  keluarganya  sahaja. 

6.  Dakwah  Secara  Terang-terangan 

Setelah  turunnya  wahyu  memerintahkan  baginda  untuk  berdakwah  secara 
terang-terangan,  maka  Rasulullah  pun  mula  menyebarkan  ajaran  Islam 
secara  lebih  meluas. 

“Maka  sampaikanlah  olehmu  secara  terang-terangan  segala  apa  yang 
diperintahkan  (kepadamu)  dan  berpalinglah  dari  orang-orang  yang  musyrik.” 
(Al-Hijr,  15:94) 

Namun  begitu,  penduduk  Ouraisy  menentang  keras  ajaran  yang  dibawa  oleh 
baginda.  Mereka  memusuhi  baginda  dan  para  pengikut  baginda  termasuk  Abu 
Lahab,  bapa  saudara  baginda  sendiri.  Tidak  pula  bagi  Abu  Talib,  dia  selalu 
melindungi  anak  saudaranya  itu  namun  dia  sangat  risau  akan  keselamatan 
Rasulullah  memandangkan  tentangan  yang  hebat  dari  kaum  Ouraisy  itu.  Lalu 
dia  bertanya  tentang  rancangan  Rasulullah  seterusnya.  Lantas  jawab 
Rasulullah  yang  bermaksud: 

“Wahai  bapa  saudaraku,  andai  matahari  diletakkan  diletakkan  di  tangan  kiriku 
dan  bulan  di  tangan  kananku,  agar  aku  menghentikan  seruan  ini,  aku  tidak 
akan  menghentikannya  sehingga  agama  Allah  ini  meluas  ke  segala  penjuru 
atau  aku  binasa  kerananya” 


Baginda  menghadapi  pelbagai  tekanan,  dugaan,  penderitaan,  cemuhan  dan 


ejekan  daripada  penduduk-penduduk  Makkah  yang  jahil  dan  keras  hati  untuk 
beriman  dengan  Allah.  Bukan  Rasulullah  sahaja  yang  menerima  tentangan 
yang  sedemikian,  malah  para  sahabatnya  juga  turut  merasai  penderitaan 
tersebut  seperti  Amar  dan  Bilal  bin  Rabah  yang  menerima  siksaan  yang  berat. 

7.  Wafatnya  Khadijah  dan  Abu  Talib 

Rasulullah  amat  sedih  melihat  tingkahlaku  manusia  ketika  itu  terutama  kaum 
Quraisy  kerana  baginda  tahu  akan  akibat  yang  akan  diterima  oleh  mereka 
nanti.  Kesedihan  itu  makin  bertambah  apabila  isteri  kesayangannya  wafat 
pada  tahun  sepuluh  kenabiaannya.  Isteri  bagindalah  yang  tidak  pernah  jemu 
membantu  menyebarkan  Islam  dan  mengorbankan  jiwa  serta  hartanya  untuk 
Islam.  Dia  juga  tidak  jemu  menghiburkan  Rasulullah  di  saat  baginda  dirundung 
kesedihan. 

Pada  tahun  itu  juga  bapa  saudara  baginda  Abu  Talib  yang  mengasuhnya 
sejak  kecil  juga  meninggal  dunia.  Maka  bertambahlah  kesedihan  yang  dirasai 
oleh  Rasulullah  kerana  kehilangan  orang-orang  yang  amat  disayangi  oleh 
baginda. 

8.  Hijrah  Ke  Madinah 

Tekanan  orang-orang  kafir  terhadap  perjuangan  Rasulullah  semakin  hebat 
selepas  kepergian  isteri  dan  bapa  saudara  baginda.  Maka  Rasulullah 
mengambil  keputusan  untuk  berhijrah  ke  Madinah  berikutan  ancaman 
daripada  kafir  Quraisy  untuk  membunuh  baginda. 

Rasulullah  disambut  dengan  meriahnya  oleh  para  penduduk  Madinah.  Mereka 
digelar  kaum  Muhajirin  manakala  penduduk-penduduk  Madinah  dipanggil 
golongan  Ansar.  Seruan  baginda  diterima  baik  oleh  kebanyakan  para 
penduduk  Madinah  dan  sebuah  negara  Islam  didirikan  di  bawah  pimpinan 
Rasulullas  s.a.w  sendiri. 

9.  Negara  Islam  Madinah 

Negara  Islam  yang  baru  dibina  di  Madinah  mendapat  tentangan  daripada 
kaum  Quraisy  di  Makkah  dan  gangguan  dari  penduduk  Yahudi  serta  kaum 
bukan  Islam  yang  lain.  Namun  begitu,  Nabi  Muhammad  s.a.w  berjaya  juga 
menubuhkan  sebuah  negara  Islam  yang  mengamalkan  sepenuhnya 
pentadbiran  dan  perundangan  yang  berlandaskan  syariat  Islam.  Baginda 
dilantik  sebagai  ketua  agama,  tentera  dan  negara.  Semua  rakyat  mendapat 
hak  yang  saksama.  Piagam  Madinah  yang  merupakan  sebuah  kanun  atau 
perjanjian  bertulis  telah  dibentuk.  Piagam  ini  mengandungi  beberapa  fasal 
yang  melibatkan  hubungan  antara  semua  rakyat  termasuk  kaum  bukan  Islam 
dan  merangkumi  aspek  politik,  sosial,  agama,  ekonomi  dan  ketenteraan. 
Kandungan  piagam  adalah  berdasarkan  wahyu  dan  dijadikan  dasar  undang- 
undang  Madinah. 


Islam  adalah  agama  yang  mementingkan  kedamaian.  Namun  begitu,  aspek 
pertahanan  amat  penting  bagi  melindungi  agama,  masyarakat  dan  negara. 
Rasulullah  telah  menyertai  27  kali  ekspedisi  tentera  untuk  mempertahan  dan 
menegakkan  keadilan  Islam.  Peperangan  yang  ditempuhi  baginda  ialah 
Perang  Badar  (623  M/2  H),  Perang  Uhud  (624  M/3  H),  Perang  Khandak  (626 
M/5  H)  dan  Perang  Tabuk  (630  M/9  H).  Namun  tidak  semua  peperangan 
diakhiri  dengan  kemenangan. 

Pada  tahun  625  M/  4 Hijrah,  Perjanjian  Hudaibiyah  telah  dimeterai  antara 
penduduk  Islam  Madinah  dan  kaum  Musyrikin  Makkah.  Maka  dengan  itu, 
negara  Islam  Madinah  telah  diiktiraf.  Nabi  Muhammad  s. a. w.  juga  telah  berjaya 
membuka  semula  kota  Makkah  pada  630  M/9  H bersama  dengan  10  000 
orang  para  pengikutnya. 

Perang  terakhir  yang  disertai  oleh  Rasulullah  ialah  Perang  Tabuk  dan  baginda 
dan  pengikutnya  berjaya  mendapat  kemenangan.  Pada  tahun  berikutnya, 
baginda  telah  menunaikan  haji  bersama-sama  dengan  100  000  orang 
pengikutnya.  Baginda  juga  telah  menyampaikan  amanat  baginda  yang  terakhir 
pada  tahun  itu  juga.  Sabda  baginda  yang  bermaksud: 

“Wahai  sekalian  manusia,  ketahuilah  bahawa  Tuhan  kamu  Maha  Esa  dan 
kamu  semua  adalah  daripada  satu  keturunan  iaitu  keturunan  Nabi  Adam  a. s. 
Semulia-mulia  manusia  di  antara  kamu  di  sisi  Allah  s.w.t.  ialah  orang  yang 
paling  bertakwa.  Aku  telah  tinggalkan  kepada  kamu  dua  perkara  dan  kamu 
tidak  akan  sesat  selama-lamanya  selagi  kamu  berpegang  teguh  dengan  dua 
perkara  itu,  iaitu  kitab  al-Quran  dan  Sunnah  Rasulullah.” 

10.  Wafatnya  Nabi  Muhammad  s.a.w 

Baginda  telah  wafat  pada  bulan  Jun  tahun  632  M/12  Rabiul  Awal  tahun  11 
Hijrah.  Baginda  wafat  setelah  selesai  melaksanakan  tugasnya  sebagai  rasul 
dan  pemimpin  negara.  Baginda  berjaya  membawa  manusia  ke  jalan  yang 
benar  dan  menjadi  seorang  pemimpin  yang  bertanggungjawab,  berilmu  dan 
berkebolehan.  Rasulullah  adalah  contoh  terbaik  bagi  semua  manusia 
sepanjang  zaman. 

